Δήμος Αρριανών

Ο **Δήμος Αρριανών** είναι δήμος της Περιφέρειας Ανατολικής Μακεδονίας και Θράκης. Συστάθηκε το 2011 με το «Πρόγραμμα Καλλικράτη» από τη συνένωση των προϋπαρχόντων δήμων Αρριανών, Φιλλύρας και των κοινοτήτων Οργάνης και Κέχρου. Η έκταση του δήμου είναι 771,2 τετρ. χιλιόμετρα και ο μόνιμος πληθυσμός του είναι 14.905 κάτοικοι, σύμφωνα με την απογραφή του 2021. Η έδρα του δήμου είναι η Φιλλύρα.

Συνορεύει με τον Δήμο Κομοτηνής στα δυτικά, με τον Δήμο Μαρωνείας-Σαπών στα νότια, με τον Δήμο Σουφλίου στα ανατολικά, με τον Δήμο Αλεξανδρούπολης στα νοτιοανατολικά και με την Βουλγαρία στα βόρεια.

thumb|Τοπογραφικός χάρτης του Δήμου Αρριανών.

## Δημογραφία
### Θρησκεία
Οι κάτοικοι του δήμου είναι μουσουλμάνοι κατά 95% (κυρίως σουνίτες ενώ υπάρχουν και λίγοι Αλεβίτες) και χριστιανοί ορθόδοξοι κατά 5%.

### Πολιτισμικές ομάδες
Όπως προαναφέρθηκε, οι μουσουλμάνοι στο θρήσκευμα Έλληνες πολίτες αποτελούν την πλειονότητα έναντι των χριστιανών στο θρήσκευμα Ελλήνων πολιτών. Οι μουσουλμάνοι μπορούν να διαχωριστούν σε δυο κύριες πληθυσμιακές ομάδες με κριτήριο την ομιλούμενη από αυτούς γλώσσα: α) στους τουρκόφωνους μουσουλμάνους των πεδινών περιοχών και β) στους πομακόφωνους κατοίκους των ορεινών περιοχών.

## Δημοτικές Ενότητες και οικισμοί
thumb|Χάρτης των ενοτήτων (και πρώην δήμων) από τις οποίες αποτελείται ο Δήμος Αρριανών.

Ο Δήμος Αρριανών αποτελείται από 4 «δημοτικές ενότητες», οι οποίες αντιστοιχούν στους 4 πρώην δήμους και κοινότητες. Κάθε δημοτική ενότητα διαιρείται σε «κοινότητες», οι οποίες αντιστοιχούν στα τοπικά διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του «Προγράμματος Καποδίστρια» (1997).

### Δημοτική Ενότητα Αρριανών
Η Δημοτική Ενότητα Αρριανών αποτελούσε ολόκληρο τον δήμο πριν τη συνένωση με το «Πρόγραμμα Καλλικράτης». Έχει πληθυσμό 5.589 κατοίκους. Ο πρώην δήμος είχε συσταθεί με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Αποτελούταν από 14 δημοτικά διαμερίσματα. Έδρα του δήμου ήταν τα Αρριανά. 

Περιλαμβάνονται οι παρακάτω κοινότητες και οικισμοί:

* **Κοινότητα Αρριανών** -- τα Αρριανά
* **Κοινότητα Αγιοχωρίου** (της πρώην κοινότητας Αρριανών) -- το Αγιοχώρι
* **Κοινότητα Δαρμένης** (της πρώην κοινότητας Φιλλύρας) -- η Δαρμένη
* **Κοινότητα Δειλινών** (της πρώην κοινότητας Φιλλύρας) -- τα Δειλινά
* **Κοινότητα Ηπίου** (της πρώην κοινότητας Νέας Σάντας) -- το Ήπιο
* **Κοινότητα Κινύρων** (της πρώην κοινότητας Αρριανών) -- τα Κίνυρα
* **Κοινότητα Λυκείου** (της πρώην κοινότητας Αρριανών) -- το Λύκειο
* **Κοινότητα Μικρού Πιστού** (της πρώην κοινότητας Αρριανών) -- το Μικρό Πιστό
* **Κοινότητα Μύστακος** (της πρώην κοινότητας Αρριανών) -- ο Μύστακας
* **Κοινότητα Νέδας** (της πρώην κοινότητας Αρριανών) -- η Νέδα
* **Κοινότητα Νικητών** (της πρώην κοινότητας Αρριανών) -- οι Νικητές
* **Κοινότητα Πλαγιάς** (της πρώην κοινότητας Αρριανών) -- η Πλαγιά
* **Κοινότητα Σκαλώματος** (της πρώην κοινότητας Φιλλύρας) -- το Σκάλωμα
* **Κοινότητα Στροφής** (της πρώην κοινότητας Αρριανών) -- η Στροφή

### Δημοτική Ενότητα Φιλλύρας

Ο πρώην Δήμος και νυν Δημοτική Ενότητα Φιλλύρας έχει (πραγματικό) πληθυσμό 8.014 κατοίκους. Πριν τη συγχώνευση περιλάμβανε 20 δημοτικά διαμερίσματα και έδρα του δήμου ήταν η Φιλλύρα.

Περιλαμβάνονται οι παρακάτω κοινότητες και οικισμοί:

* **Κοινότητα Φιλλύρας** -- η Φιλλύρα
* **Κοινότητα Άγρας** (της πρώην κοινότητας Φιλλύρας) -- η Άγρα
* **Κοινότητα Άνω Δροσινής** (της πρώην κοινότητας Γρατινής) -- η Άνω Δροσινή
* **Κοινότητα Αράτου** -- ο Άρατος
* **Κοινότητα Αρδείας** (της πρώην κοινότητας Γρατινής) -- η Αρδεία
* **Κοινότητα Αρχοντικών** (της πρώην κοινότητας Αρίσβης) -- τα Αρχοντικά
* **Κοινότητα Βραγιάς** (της πρώην κοινότητας Αράτου) -- η Βραγιά
* **Κοινότητα Δοκού** (της πρώην κοινότητας Φιλλύρας) -- η Δοκός
* **Κοινότητα Δροσιάς** (της πρώην κοινότητας Φιλλύρας) -- η Δροσιά
* **Κοινότητα Δρύμης** (της πρώην κοινότητας Γρατινής) -- η Δρύμη
* **Κοινότητα Εσοχής** (της πρώην κοινότητας Φιλλύρας) -- η Εσοχή
* **Κοινότητα Κάτω Δροσινής** (της πρώην κοινότητας Γρατινής) -- η Κάτω Δροσινή
* **Κοινότητα Λαμπρού** (της πρώην κοινότητας Γρατινής) -- το Λαμπρό
* **Κοινότητα Νέου Καλλυντηρίου** (της πρώην κοινότητας Γρατινής) -- το Νέο Καλλυντήρι
* **Κοινότητα Νεύρων** (της πρώην κοινότητας Φιλλύρας) -- τα Νεύρα
* **Κοινότητα Ομηρικού** (της πρώην κοινότητας Γρατινής) -- το Ομηρικό
* **Κοινότητα Πάσσου** (της πρώην κοινότητας Αρίσβης) -- ο Πάσσος
* **Κοινότητα Πατερμών** (της πρώην κοινότητας Γρατινής) -- τα Πατερμά
* **Κοινότητα Ραγάδας** (της πρώην κοινότητας Φιλλύρας) -- η Ραγάδα
* **Κοινότητα Σκιάδας** (της πρώην κοινότητας Φιλλύρας) -- η Σκιάδα
### Δημοτική Ενότητα Οργάνης
Η πρώην Κοινότητα και νυν Τοπική Ενότητα Οργάνης () έχει (πραγματικό) πληθυσμό 2.825 κατοίκους.

Κάθε καλοκαίρι οργανώνεται το Πανηγύρι Πάλης με λάδι στην τοποθεσία Αλάντεπε, στο οποίο οι παλαιστές παλεύουν πασαλειμμένοι με λάδι.

Περιλαμβάνονται οι παρακάτω οικισμοί:

* η Οργάνη
* ο Άνω Κάρδαμος
* η Βυρσίνη
* η Δρανιά
* τα Καλύβια
* ο Κάρδαμος
* η Κάτω Βυρσίνη
* το Κόβαλο
* η Κύμη
* η Μυρτίσκη
* η Σμιγάδα

### Δημοτική Ενότητα Κέχρου
Η πρώην Κοινότητα και νυν Τοπική Ενότητα Κέχρου έχει (πραγματικό) πληθυσμό 1.558 κατοίκους.

Περιλαμβάνονται οι παρακάτω οικισμοί:

* ο Κέχρος
* η Άνω Καμπή
* τα Βούρλα
* ο Κάμπος
* η Κάτω Καμπή
* η Κερασιά
* ο Μικρός Κέχρος
* το Μοναστήρι
* η Τσούκκα
* το Χαμηλό
* η Χαράδρα
* η Χλόη

## Διοικητική ιστορία
### Δήμος Αρριανών
#### Πρόεδροι της Κοινότητας Αρριανών

#### Δήμαρχοι Αρριανών

### Δήμος Φιλλύρας

#### Πρόεδροι της Κοινότητας Φιλλύρας

:Πηγή ΕΕΤΑΑ

#### Δήμαρχος Φιλλύρας

:Πηγή ΕΕΤΑΑ

### Κοινότητα Οργάνης

#### Πρόεδροι της Κοινότητας Οργάνης (μετά το 1978)

:Πηγή ΕΕΤΑΑ

### Κοινότητα Κέχρου

#### Πρόεδροι της Κοινότητας Κέχρου (μετά το 1978)

* Πηγή ΕΕΤΑΑ

## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

## Εξωτερικοί σύνδεσμοι
* 
* 


Αρριανων
Κατηγορία:Δήμοι της περιφερειακής ενότητας Ροδόπης